CELEX: 62010TN0566
Language: sk
Date: 2010-12-15 00:00:00
Title: Vec T-566/10: Žaloba podaná 15. decembra 2010 — Ertmer/ÚHVT — Caterpillar (erkat)

19.2.2011   
            
            
               SK
            
            
               Úradný vestník Európskej únie
            
            
               C 55/27
            
         Žaloba podaná 15. decembra 2010 — Ertmer/ÚHVT — Caterpillar (erkat)
   (Vec T-566/10)
   2011/C 55/48
   Jazyk žaloby: nemčina
   
      Účastníci konania
   
   
      Žalobkyňa: Jutta Ertmer (Tatsungen, Nemecko) (v zastúpení: A. von Mühlendahl a C. Eckhartt, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Caterpillar, Inc. (Illinois, Spojené štáty)
   
      Návrhy žalobkyne
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 7. septembra 2010 vo veci R 270/2010-1,
            
         
               —
            
            
               zamietnuť odvolanie, ktoré Caterpillar, Inc., podal 17. februára 2010 proti rozhodnutiu výmazového oddelenia žalovaného z 8. januára 2010 v konaní o výmaze č. 2504 C,
            
         
               —
            
            
               zaviazať žalovaného a Caterpillar, Inc., ak by vstúpil do konania ako vedľajší účastník, na náhradu trov konania.
            
         
      Žalobné dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „erkat“ pre tovary tried 7 a 42.
   
      Majiteľ ochrannej známky Spoločenstva: žalobkyňa.
   
      Účastník, ktorý sa domáha vyhlásenia neplatnosti: Caterpillar, Inc.
   
      Práva z ochrannej známky účastníka, ktorý sa domáha vyhlásenia neplatnosti: návrh sa na základe článku 53 ods. 1 písm. b) opiera o slovnú národnú ochrannú známku a slovnú ochrannú známku Spoločenstva „CAT“ a o obrazové národné ochranné známky a obrazovú ochrannú známku Spoločenstva, ktoré obsahujú slovo „CAT“, pre tovary a služby tried 7 a 42.
   
      Rozhodnutie výmazového oddelenia: návrh na vyhlásenie neplatnosti bol zamietnutý.
   
      Rozhodnutie odvolacieho senátu: odvolaniu bolo vyhovené a prihlasovaná ochranná známka bola vyhlásená za neplatnú.
   
      Dôvody žaloby: porušenie článku 8 v spojení s článkom 75 nariadenia (ES) č. 207/2009 (1), keďže z napadnutého rozhodnutia sa nedá zistiť, na základe ktorej staršej ochrannej známky alebo starších ochranných známok odvolací senát vyhovel návrhu druhého účastníka konania a ústredná časť odôvodnenia bola skopírovaná z iného rozhodnutia; porušenie článku 8 ods. 1 písm. b) nariadenia (ES) č. 207/2009, keďže medzi kolidujúcimi ochrannými známkami nevzniká nebezpečenstvo zámeny, ako aj porušenie článku 8 ods. 5 v spojení s článkom 75 nariadenia (ES) č. 207/2009, keďže skoršie obrazové ochranné známky nie sú všeobecne známe a nedochádza k žiadnemu poškodeniu alebo využitiu rozlišovacej spôsobilosti alebo hodnoty týchto ochranných známok.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).